[O]mnibus presentes litteras inspecturis Renaldus decanus de Riparia Vanne salutem in Domino. Noverint universi quod dominus Nicholaus miles de Molinons recognovit coram nobis se vendidisse quoddam nemus quod vocatur La Perte precio sexdecim librarum Pruvinensium veteris monete ecclesie Vallis lucentis. Fiduciaverunt autem dictus miles et Elysanz uxor ejus debitam garantiam de cetero super predicta venditione contra omnes se portaturos nec in posterum super eadem venditione movere questionem. In cujus rei memoriam et testimonium presentem cartam sigilli nostri munimine fecimus roborari. Actum anno Domini M° CC° vicesimo IIII°, mense januario.